
CONSILIUL JUDEŢEAN
HOTĂRÂRE
privind aprobarea rezultatelor finale ale evaluării pe anul 2016 a managementului de la instituţiile de cultură din subordinea Consiliului Judeţean Bistriţa-Năsăud
          Consiliul Judeţean Bistriţa-Năsăud întrunit în şedinţă ordinară, în data de 28.03.2017, în prezenţa a 29 consilieri judeţeni, 
          Având în vedere: 
- expunerea de motive nr. IX/4289 din 20.03.2017 a Preşedintelui Consiliului Judeţean Bistriţa-Năsăud;

 
- raportul  nr. IIC/4295 din 20.03.2017 al Direcţiei economice din cadrul Consiliului Judeţean Bistriţa-Năsăud;

- raportul nr. 3848 din 13.03.2017 al Comisiei de evaluare privind rezultatul evaluării anuale a managementului la Complexul Muzeal Bistriţa-Năsăud;

- raportul nr. 3934 din 14.03.2017 al Comisiei de evaluare privind rezultatul evaluării anuale a managementului la Centrul Judeţean pentru Cultură Bistriţa-Năsăud;

 
- raportul nr. 4064 din 15.03.2017 al Comisiei de evaluare privind rezultatul evaluării anuale a managementului la Biblioteca Judeţeană “George Coşbuc” Bistriţa-Năsăud.


- prevederile art. 41 şi art. 42 alin. (4) din Ordonanţa de urgenţă a Guvernului nr.189/2008 privind managementul instituţiilor publice de cultură, cu modificările şi completările ulterioare;
- prevederile art. 14 alin. (2) din Anexa 2 la Ordinul ministrului culturii nr.2799/2015 pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;
- prevederile Hotărârii Consiliului Judeţean Bistriţa-Năsăud nr.25/2017 privind numirea comisiilor de evaluare anuală a managementului la instituţiile de cultură din subordinea Consiliului Judeţean Bistriţa-Năsăud şi aprobarea Regulamentului de organizare şi desfăşurare a  evaluării managementului;
- raportul nr. IBa/4897/28.03.2017 al Comisiei de administraţie;

- raportul nr. IBa/4900/28.03.2017 al Comisiei de cultură.
În temeiul prevederilor art. 91 alin. (1) lit. d), alin. (5) lit. a) pct. 4, art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,   
HOTĂRĂŞTE:
     Art.1. Se aprobă rezultatul final al evaluării, pe anul 2016, a domnului  GAVRILAŞ-VASILICHI GEORGE ALEXANDRU în calitate de manager la Complexul Muzeal Bistriţa-Năsăud, care a obţinut nota finală 9,73, conform raportului nr. 3848 din 13.03.2017 al Comisiei de evaluare, constituit în Anexa nr. 1.  

Art.2. Se aprobă rezultatul final al evaluării, pe anul 2016, a domnului ŢĂRMURE GAVRILĂ în calitate de manager la Centrul Judeţean pentru Cultură Bistriţa-Năsăud, care a obţinut nota finală 9,63, conform raportului nr. 3934 din 14.03.2017 al Comisiei de evaluare, constituit în Anexa nr. 2.  
Art.3. Se aprobă rezultatul final al evaluării, pe anul 2016, a  domnului PINTEA IOAN în calitate de manager la Biblioteca Judeţeană „George Coşbuc” Bistriţa-Năsăud, care a obţinut nota finală 9,86, conform raportului nr. 4064 din 15.03.2017 al Comisiei de evaluare, constituit în Anexa nr. 3.  

Art.4. Anexele nr. 1-3 fac parte integrantă din prezenta hotărâre.

Art.5. Prezenta hotărâre a fost adoptată cu un număr de 29 voturi “pentru”.
  
Art.6. Cu ducerea la îndeplinire a prevederilor prezentei hotărâri se încredinţează domnul vicepreşedinte Vasile Puica şi managerii instituţiilor de cultură din subordinea Consiliului Judeţean Bistriţa-Năsăud.
Art.7. Prezenta hotărâre se comunică de către Serviciul administraţie şi relaţii publice cu:
· Direcţia economică;

· Domnul vicepreşedinte Vasile Puica;
· Complexul Muzeal Bistriţa-Năsăud;
· Domnul Gavrilaş-Vasilichi George Alexandru;
· Biblioteca Judeţeană « George Coşbuc » Bistriţa-Năsăud;
· Domnul Pintea Ioan;
· Centrul Judeţean pentru Cultură Bistriţa-Năsăud;
· Domnul Ţărmure Gavril;
· Instituţia Prefectului - judeţul Bistriţa-Năsăud.

PREŞEDINTE,
EMIL RADU MOLDOVAN

